Jon Bremer

Jon Bremer (født 5. desember 1928 i Ås, død 12. november 2005) var en norsk lege som var professor ved Universitetet i Oslo.https://www.muv.uio.no/samlinger/vitans/

 Bakgrunn 
Foreldrene var Anders H. Bremer (professor ved Norges landbrukshøyskole) og Anna Bjørkum. Jon Bremer var gift med Eli Sakshaug. Han tok examen artium på Eidsvoll landsgymnas 1948 og cand.med. med kjemi som bifag 1956.

 Virke 
Han tok dr. med. ett år etter fullført legestudium, i 1957. Derpå var han dosent i klinisk kjemi i 1966 og professor i medisinsk kjemi fra 1972. Bremer påviste i 1962 at carnitinet transporterer aktiverte fettsyrer inne i cellene. Med Rolf Kristiansen Berge utviklet han medisinen 3-thia som skulle øke fettforbrenningen. Bremers studie av fettsyrer i kroppen og stoffskifte av fett var biokjemisk grunnforskning med praktisk anvendelse i klinisk kjemi. Han samarbeidet blant annet med Lorentz Eldjarn og Kaare Norum. Thomas Bøhmer, professor i indremedisin, var medarbeider hos Bremer. I årene 1979-1981 var han formann i det medisinske fagrådet i Norges allmennvitenskapelige forskningsråd.

Han støttet nynorsk og var styremedlem i Noregs mållag 1961-1965.

 Utmerkelser
 Det Norske Videnskaps-Akademi innvalgt 1981
 Anders Jahres medisinske pris 1985, hovedprisen «for hans fremragende biokjemiske studier av mekanismene for fettomsetningen i cellene»
 Fridtjof Nansens belønning for fremragende forskning 1991 «for fremragende forskning innen medisinsk biokjemi»

 Referanser 

Kategori:Norske leger
Kategori:Norske forskere
Kategori:Norske medisinprofessorer
Kategori:Norske biokjemikere
Kategori:Medlemmer av Det Norske Videnskaps-Akademi